המימד החמישי החזקות בע"מ הייתה חברת הזנק שהוקמה ב-2014 ופיתחה מערכות בינה מלאכותית ליישומי מודיעין צבאי, ממשלתי ואזרחי. היא הוקמה על ידי גיא כספי ודורון כהן, לשעבר בכיר ב"מוסד". בשיאה העסיקה החברה כ-100 עובדים במשרדיה בתל אביב-יפו. ב-2015 מונה בני גנץ ליו"ר מועצת המנהלים של החברה. ב-2016 מונה רם בן ברק לנשיא החברה. עוד שימשו כיועצים בחברה המפכ"ל לשעבר דודי כהן ומ"מ המפכ"ל לשעבר, בנצי סאו.החברה פיתחה מערכת שנועדה לנתח כמויות גדולות של נתונים ומידע גולמיים, הנאספים בין השאר על ידי גופי ביון ואכיפת חוק. סוגי מידע אלה כללו בין היתר הודעות טקסט, שיחות טלפון, צילומי וידאו, מיילים, מידע מעמדות ביקורת דרכונים, מאתרי קניות של כרטיסי טיסה, שימוש בכרטיסי אשראי, משלוחים ורשומות ברשתות חברתיות. המערכת עשתה שימוש בטכניקות של בינה מלאכותית כדי לנתח את המידע במטרה לאתר התארגנויות טרור ופשיעה.בסוף 2018 נסגרה החברה. הסיבה העיקרית לסגירת החברה הייתה הסתבכותו של האוליגרך הרוסי ויקטור וקסלברג, משקיע מרכזי שלה, שהיה אמור להשקיע סכום נכבד להמשך הפיתוח של מוצרי החברה. הממשל האמריקאי הטיל מגבלות על עסקאות עם וקסלברג לאחר שנודע כי קרן ההשקעות האמריקאית שבשליטתו העבירה תשלומים לעורך הדין מייקל כהן לצורך תשלום דמי שתיקה לשחקנית הפורנו סטורמי דניאלס.ב-14 באפריל 2019 הורה השופט חגי ברנר מבית המשפט המחוזי בתל אביב, על מינוי כונס נכסים לחברת המימד החמישי, בעקבות תביעת חוב של 11 מיליון ש"ח שהגישה חברת מימון אמריקנית SQN Ventures.
מה היה דורון כהן בעברו?
בכיר ב"מוסד"